VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

2.számú
2011.január 26.


RENDKÍVÜLI NYILVÁNOS ÜLÉS
JEGYZŐKÖNYV HATÁROZATAI
3/2011./I.26./kt.határozat:     - 2011. január 26-i rendkívüli ülés






     napirendjének elfogadása

4/2011./I.26./kt.határozat:

- Pályázat kiírás jóváhagyás “Dobó Ist-






            ván Általános Iskola és Óvoda igazga-






  tói álláshelyére (magasabb vezető) 
Zárt ülésen:

5-7/2011./I.26./kt.határozat:

- Szociális kérelmek elbírálása

2.sz. jegyzőkönyv
J E G Y Z Ő K Ö N Y 

Készült a Vörs Községi Önkormányzat Képviselő-testületének 2011. január 26-én           16,30 órakor a Községháza tanácstermében  (8711. Vörs, Alkotmány u.29.) megtartott  rendkívüli nyilvános üléséről.

Jelen vannak:  Farkas László polgármester



Kálmán Zoltán képviselő


            Péter Szabolcs képviselő



Szekeres Zoltán képviselő



Varga Árpád képviselő

Tanácskozási joggal jelen van: Török Csilla körjegyző

Farkas László polgármester megállapítja, hogy a képviselő-testület rendkívüli ülése határozatképes, mert a megválasztott 5 fő települési képviselőből 5 fő jelen van. Az ülést megnyitja. Javaslatot tesz a meghívóban szereplő napirendi pontra, valamint kéri, hogy a testület vegye fel második napirendnek az „Egyéb ügyek” napirendet és kéri hogy így fogadja el a napirendi pontokat.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

3/2011./I.26./kt.határozat:

Vörs Község Önkormányzatának Képviselő-testülete a 2011.január 3-i rendkívüli ülésén az alábbi napirendet tárgyalja:

Napirend:

1.) Pályázat kiírása „Dobó István” Általános Iskola és Óvoda igazgató beosztás (magasabb vezető) betöltésére

Előadó: Farkas László polgármester

2.) Egyéb ügyek

Határidő: azonnal

Felelős: Farkas László polgármester

1.)Napirend tárgyalása

Pályázat kiírása „Dobó István” Általános Iskola és Óvoda igazgató beosztás (magasabb vezető) betöltésére

Előadó: Farkas László polgármester

(Az írásos előterjesztés jelen jkv. mellékletét képezi.)

Farkas László:
Kéri a testület tagjainak a véleményét az írásos előterjesztéssel kapcsolatban, amit a gesztor önkormányzat polgármestere kér, hogy a testület tárgyalja meg. A „Dobó István” Általános Iskola és Óvoda igazgatójának magasabb vezetői megbízása 2011.év július hó 31.napjával lejár, a beosztást meg kell hirdetni. A nevelési oktatási intézményvezetői megbízás feltételeit az 1993.évi LXXIX.törvény 18.§.tartalmazza, amelynek (1) bekezdés c.) pontjában van az lefektetve, az intézményvezetői megbízás feltétele a „legalább 5 év pedagógus-munkakörben szerzett szakmai gyakorlat”. Az elkészített pályázati kiírásban a pályázati feltételként a „legalább 5 év feletti intézményvezetői tapasztalat” lett megjelölve, amely elfogadhatatlan, mivel így csak a jelenlegi igazgató, vagy olyan személy pályázhatna, aki az öt év feletti intézményvezetői tapasztalattal rendelkezik, ami azt jelenti, hogy Balatonszentgyörgyről senki nem nyújthatna be pályázatot. Más helyekről pedig csak vagy akik legalább öt évnél több ideje vezetői gyakorlattal rendelkeznek (igazgatók vagy helyettesek). Tehát olyan pályázatok lehetnének, hogy aki már nem igazgató vagy helyettes valami miatt, illetve jelenleg is vezető beosztásba van, csak valami miatt szeretne máshova menni. Nem hiszem, hogy ilyen személyek jót tennének a balatonszentgyörgyi iskolának. De szeretném hangsúlyozni, hogy ezt nem most kell eldönteni, hogy ki legyen az igazgató, most csak egy olyan pályázatot kell kiírni, ami nem diszkriminál. A jelenlegi iskola igazgató-helyettest is kizárja a pályázatból, mivel nem rendelkezik öt évnél több vezetői tapasztalattal.

A gesztor Önkormányzat Polgármesterét nem hatalmazta föl senki, hogy a törvény által kiírt pályázati feltételeket megszigorítva készíttesse el az előterjesztést. Mivel minden testület Polgármestere felel az előterjesztésért, így teljesen érthetetlen számomra, hogy erre hogy kerülhetett sor. A gesztor Önkormányzat Polgármesterének úgy lett volna lehetősége a pályázati kiírás elkészíttetésére, hogy előre egyezteti minden község polgármesterével.

Mindenkinek lehetőséget kell biztosítani arra, hogy pályázhasson, aki a törvényes előírásoknak megfelel. 

Hangsúlyozom, most csak a pályázatról van szó és nem az igazgató választásról.
Kéri a testület tagjait, hogy a pályázati kiírásról szóló határozati javaslatot ebben a formájában ne fogadják el.
Varga Árpád:

Nem lehet senkit kizárni a pályázatból, nem törvényes a kiírás, párt politikától függetlenül legyen kiírva a pályázat, úgy kell ki írni, hogy bárki megpályázhassa.

Péter Szabolcs:

Olyan kiírást kell jóváhagyni, amely mindenki számára biztosítja a lehetőséget a pályázat benyújtására 

Farkas László:

Módosító indítványt tesz a képviselő-testület részére az alábbiak szerint. A határozati javaslatban a pályázati feltételeknél meghatározott „legalább 5 év feletti intézményvezetői tapasztat” szövegrész, az alábbira változzon: „ legalább öt év pedagógus-munkakörben szerzett szakmai gyakorlat”
Először a módosított indítvány alapján megfogalmazott határozati javaslatot teszi fel a testület számára szavazásra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

4/2011./I.26./kt.határozat:

a.)Vörs Község Önkormányzata, mint a Balatonszentgyörgy-Balatonberény-Hollád-Tikos és Vörs Községek Közoktatási Intézményfenntartó Társulás tagja a „Dobó István” Általános Iskola és Óvoda igazgatójának vezetői megbízása (magasabb vezető) 2011.év július hó 31.napjával való lejárta miatt kiírandó pályázat pályázati kiírásában foglaltakat megismerte, megtárgyalta, azt az alábbi tartalommal jóváhagyja:

Balatonszentgyörgy-Balatonberény-Hollád-Tikos és Vörs Községek Önkormányzatainak
felhatalmazása alapján

Balatonszentgyörgy Község Önkormányzata mint gesztor Önkormányzat

a közalkalmazottak jogállásáról szóló  1992.évi XXXIII.törvény 20/A.§. alapján pályázatot hirdet

a Dobó István Általános Iskola és Óvoda (8710 Balatonszentgyörgy, Csillagvár u.9.)

IGAZGATÓ (magasabb vezető)

beosztás ellátására
A közalkalmazotti jogviszony időtartama: határozatlan idejű közalkalmazotti jogviszony

Foglalkoztatási jellege: teljes munkaidő

A vezetői megbízás időtartama: a vezetői megbízás határozott időre 2011.08.01-től 2016.07.31-ig szól.

A munkavégzés helye:

Somogy Megye 8710 Balatonszentgyörgy, Csillagvár u. 9. 

A beosztáshoz tartozó, illetve a vezetői megbízással járó lényeges feladatok:
A Dobó István Általános Iskola munkájának koordinálása, szakmai tevékenységének tervezése, szervezése. Az intézmény szakszerű és törvényes működése, a takarékos gazdálkodás, a munkáltatói jogok gyakorlása, és döntéshozatal az intézmény működésével kapcsolatban minden olyan ügyben, amelyet jogszabály vagy kollektív szerződés (közalkalmazotti szabályzat) nem utal más hatáskörébe.

Illetmény és juttatások:

Az illetmény megállapítására és a juttatásokra a közalkalmazottak jogállásáról szóló 1992.évi XXXIII.törvény, valamint a 138/1992./X.8./Korm.sz. rendelet rendelkezései az irányadóak.

Pályázati feltételek:

· főiskola,

· legalább 5 év pedagógus munkakörben szerzett szakmai gyakorlat

· vagyonnyilatkozat-tételi eljárás lefolytatása,

· pedagógus szakvizsga, vagy pedagógus szakvizsgával egyenértékű végzettség és szakképzettség

· büntetlen előélet, cselekvőképesség,

· magyar állampolgárság

A pályázat részeként benyújtandó iratok, igazolások:
· 3 hónapnál nem régebbi erkölcsi bizonyítvány,

· iskolai végzettséget igazoló okirat közjegyző által hitelesített másolata,

· nyilatkozat az előírt vagyonnyilatkozattételi kötelezettség vállalásáról,

· nyilatkozat arról, hogy a pályázat tartalma harmadik személlyel közölhető,

· nyilatkozat arról, hogy a pályázati anyagban foglalt személyes adatoknak a pályázati eljárással összefüggésben szükséges kezeléséhez hozzájárul

· szakmai önéletrajz,

· az intézmény vezetésére vonatkozó program,

· a szakmai helyzetelemzésre épülő fejlesztési elképzelés

A beosztás betölthetőségének időpontja:

a munkakör legkorábban 2011. augusztus 1.napjától tölthető be.

A pályázat benyújtásának határideje:

2011. március 7.

A pályázat elbírálásának módja.  rendje: a benyújtott pályázatról az intézményt társulásban fenntartó önkormányzatok  képviselő-testületei (Balatonszentgyörgy-Balatonberény-Hollád-Tikos és Vörs) együttesen döntenek a jogszabályokban meghatározott vélemények figyelembe vételével.

A pályázat elbírálásának határideje:

2011. április 15.

A pályázati kiírás további közzétételének helye, ideje:

· Oktatási Közlöny

· www.balatonszentgyorgy.hu
· www.balatonbereny.hu
· www.hollad.hu
· www.tikos.hu
· www.vors.hu
A  pályázatok benyújtásának módja:

Postai úton a pályázatnak az intézményt társulásban fenntartó önkormányzatok felhatalmazása alapján Balatonszentgyörgy Község Önkormányzata címére történő megküldésével (8710 Balatonszentgyörgy, Berzsenyi u.91.) Kérjük a borítékon feltüntetni a munkakör megnevezését: „igazgató”.

b.) A képviselő-testület a pályázat kiírására, annak a KSZK Személyügyi Igazgatósága honlapján, az Oktatási Közlönyben, való közzétételére  Balatonszentgyörgy Község Önkormányzatát, mint a Balatonszentgyörgy-Balatonberény-Hollád-Tikos és Vörs Községek Közoktatási Intézményfenntartó Társulása gesztor önkormányzatát felhatalmazza.

c.) A képviselő-testület a pályázati kiírást az 1992.évi XXXIII.törvény  20/A.§. (4) bekezdés b.) pontját figyelembe véve a honlapján közzéteszi.

Határidő: azonnal

Felelős: Farkas László  polgármester

2.)Napirend tárgyalása: 

Egyéb ügyek

2.1. Farkas László polgármester hozzászólása
Tudomása szerint a szociális rendeletet a jogszabály változása miatt módosítani kell. A jogszabály lehetővé teszi, hogy a bérpótló juttatásban részesülők részére egyéb feltételek is szabályozzanak, pl. hogy a köteles lesz a saját portáját rendben tartani. Véleménye szerint ez egy nagyon jó dolog, így legalább a községben is előlehet írni feltételként, Javasolja a testületnek, hogy a rendelet módosításakor ezt vegye figyelembe.
2.2. Varga Árpád alpolgármester hozzászólása
a.) Temetőben a vadonnövő bokrokat ki kellene irtani.
b.) érdeklődik, hogy az 1 fő közhasznú foglalkoztatása megoldódott-e.

Farkas László:

Az 1 fő közhasznú foglalkoztatása a Marcali Kistérséggel kötött együttműködési megállapodás alapján meg lesz oldva, ők erre a pályázatot már a Munkaügyi Központhoz benyújtották, ő fogja a temetőt karbantani.

2.3. Zárt ülés elrendelése
A képviselő-testület egyhangúlag a továbbiakban tárgyalandó ügyre – jellege miatt – zárt ülést rendel el.

k.m.f.t.

Farkas László







                       Török Csilla

polgármester









körjgyző

